
Soodustuse määramine teede ja tänavate sulgemise maksule

(Zoroaster OÜ) 

1. Asjaolud ja menetluse käik

15.07.2014.a. esitas OÜ Zoroaster (reg.kood 11001126) Narva Linnavalitsusele taotluse, milles palub vabastust teede ja tänavate sulgemise maksust seoses Narva linnas Raekoja ning Raamatukogu ja nende lähiala detailplaneeringu  maa-ala arheoloogiliste eeluuringute teostamisega. Tööde tellija on Narva Linnavalitsuse Arhitektuuri- ja Linnaplaneerimise Amet. Tööde teostamise aeg 14.07. – 30.09.2014.a.
2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 19.05.2005 määruse nr. 16/55 “Narva linna teede ja tänavate sulgemise maks” punkti 3 kohaselt loetakse maksust vabastamist maksusoodustuseks. Määruse punkti 16 alusel kuulub maksusoodustuse määramine Narva Linnavalitsuse pädevusse. 

3. Otsus

Vabastada OÜ Zoroaster (reg.kood 11001126) teede ja tänavate sulgemise maksust ajavahemikul 14.07. – 30.09.2014.a. seoses Narva linnas Raekoja ning Raamatukogu ja nende lähiala detailplaneeringu  maa-ala arheoloogiliste eeluuringute teostamisega.
4. Rakendussätted 

4.1. Narva Linnavalitsuse Arhitektuuri-ja Linnaplaneerimise Ametil teha korraldus teatavaks OÜ Zoroaster (reg.kood 11001126).

4.2. Korraldus jõustub seadusega sätestatud korras. 

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

